Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: 1993. évi III. törvény 132. §-a (1) bekezdésének f) pontjában kapott felhatalmazás alapján a Kormány a következőket rendeli el:
Paragraph Index: 581

b) minden év március 31-ig a képzett tartalékalap összegét kiegészíteni az intézmény tárgyévi normatív hozzájárulásának 10%-a mértékéig. 15/B. § A már működési, illetőleg ideiglenes működési engedéllyel rendelkező intézmény fenntartója a tartalékalapot képezheti az őt megillető normatív állami hozzájárulásból vagy egyéb forrásból. Amennyiben a normatív állami hozzájárulásból történik a tartalékalap képzése, úgy erről az intézményfenntartó az állami hozzájárulás igénylésével egyidejűleg nyilatkozik. 15/C. § A tartalékalap képzése az intézményfenntartó bankszámláján történik. A tartalékalap összege meghatározott célra lekötött és elkülönítve kezelt olyan pénzeszköz, amely felett az intézményfenntartónak kizárólag a Hivatal jogerős engedélyező határozata alapján van rendelkezési joga. E körülményt az intézményfenntartó pénzintézettel kötött bankszámlaszerződése tartalmazza. 15/D. §

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes